ഇ സ്കൂട്ടറുകളുടെയും കാറുകളുടെയും മാത്രമല്ല വരാന് പോകുന്നത് ഇ വിമാനങ്ങളുടെയും കാലം ഭാരത്തിലും വലുപ്പത്തിലും കുഞ്ഞനെങ്കിലും പെര്ഫോമന്സില് മുമ്ബനായ വിമാനം ഉടന് ഇലക്ട്രിക് കാറുകളും സ്കൂട്ടറുകളും ഓട്ടോറിക്ഷകളും മറ്റും നമ്മുടെ നിരത്ത് കീഴടക്കിത്തുടങ്ങിയ കാലമാണ്. ടെസ്ലയുടെ കാറുകള് ലോകത്ത് തുടങ്ങിയ വിപ്ളവം വരുംകാലങ്ങളില് വിമാനങ്ങളിലേക്കും വ്യാപിപ്പിക്കാനൊരുങ്ങുകയാണ് വിവിധ കമ്ബനികള്. അടുത്ത ആറ് വര്ഷത്തിനകം 100 യാത്രക്കാരെ കൊളളുന്ന ആദ്യ ഇലക്ട്രിക് യാത്രാവിമാനം പുറത്തിറക്കാനൊരുങ്ങുകയാണ് റൈറ്റ് ഇലക്ട്രിക് കമ്ബനി. ഈ വിമാനം നിലവിലുളള വിമാനങ്ങളെക്കാള് ഭാരം, വലുപ്പം, പ്രകടനം എന്നിവകൊണ്ട് വ്യത്യസ്തമായിരിക്കുമെന്നാണ് കമ്ബനി നല്കുന്ന വിവരം. 2027ലാകും വിമാനം പുറത്തിറക്കുക. വളരെയധികം ശക്തിയുളളതും ബഹുമുഖമായ പ്രവര്ത്തനം കാഴ്ചവയ്ക്കുന്നതുമാണ് റൈറ്റിന്റെ ഇലക്ട്രിക് മോട്ടോറുകളും കണ്ട്രോളുകളും. ഇതിന് പുറമേ ട്രാന്സ്പോര്ട്ടേഷന് എഞ്ചിനീയറിംഗ്, നാവിക വാഹനങ്ങള് എന്നിവയിലും സേവനം നല്കാന് റൈറ്റ് ഇലക്ട്രിക് മോട്ടോഴ്സിന് സാധിക്കും. ബിഎഇ സിസ്റ്റംസ് നിര്മ്മിച്ച ബിഎഇ 146 വിമാനത്തിന്റെ ജെറ്റ് എഞ്ചിനുകള് സീറോ എമിഷന് സാങ്കേതിക വിദ്യ ഉപയോഗിച്ച് ഇലക്ട്രിക് ആയി മാറ്റി സ്ഥാപിച്ചാണ് കമ്ബനി ഇലക്ട്രിക് വിമാനത്തിന്റെ പണി തുടങ്ങുക. 800 മൈലില് താഴെയുളള വിമാനങ്ങളിലെ മലിനീകരണം ഇല്ലാതാക്കുക എന്ന ലക്ഷ്യത്തോടെയാണ് ഇലക്ട്രിക് വിമാന നിര്മ്മാണം. നിലവിലെ വിമാനങ്ങളെക്കാള് രണ്ടുമടങ്ങ് ശക്തവും 75 ശതമാനം ഭാരം കുറഞ്ഞതും വലുപ്പത്തില് 50 ശതമാനം കുറവുളളതും ഒന്നിലധികം ഇന്ധനസ്രോതസ് ഉപയോഗിക്കാവുന്നതുമാണ് ഈ വിമാനം. ഉയര്ന്ന ഫ്രീക്വന്സി ഡ്രൈവിനായി രൂപകല്പന ചെയ്ത ഇന്വെര്ട്ടറുകള് വിമാനത്തിലുണ്ട്. വിമാനത്തിന്റെ ദൂരപരിധി 460 മൈലാണ്740 കി.മീ ഇ വിമാനത്തിന്റെ നിര്മ്മാണത്തില് റൈറ്റ്സ് കമ്ബനി വിജയിച്ചാല് വൈകാതെ യൂറോപിലെ ചില സ്ഥലങ്ങളിലേക്കും അമേരിക്കയിലും സീറോ എമിഷനുളള എയര്ബസുകളും ബോയിംഗ് വിമാനങ്ങളും നമുക്ക് കാണം. നിലവില് 70ഓളം ഏവിയേഷന് കമ്ബനികള് 2024ഓടെ ഇലക്ട്രിക് വിമാനങ്ങള്ക്കായി കടുത്ത മത്സരം റൈറ്റ്സ് കമ്ബനിയുമായി നടത്തുന്നുണ്ട്. ആദ്യം ആരെത്തിയാലും അവര് ഇലക്ട്രിക് വിമാന വ്യവസായത്തില് ശോഭിക്കുമെന്ന് ഉറപ്പ്.